open-index/open-wikipedia-markdown huggingface dataset:
Wado-Ryu

**Wado-ryu** ili **Wadoryu** (和道流) je jedan od najvećih stilova karatea u svijetu (među šest najvećih tj. Šotokan, Wadoryu, Šito-Ryu, Goju Ryu, Kyokushin, i Kenpo).

## Porijeklo i filozofija 
S površine Wado-ryu izgleda veoma slično drugim stilovima kao što je Šotokan. Međutim, postoje neke važne razlike. Može se tvrditi da je Wado-ryu stil Điu-đice a ne Okinavljanskog karatea.
Kada je prvi put registrovan sa Japanskim *Dai-Nippon-Butoku-Kai* 1938-e stil je nosio naziv ***Shinshu Wadoryu Karate-Jujutsu***, ime koje reflektuje hibridnu prirodu Wado-a. Wado-ryu'ov osnivač Hironori Ohtsuka je već bio licenciran praktičar Shindo Yoshin Ryu-a i Yoshin Koryu Jujutsu-a kada je prvi put sreo okinavljanskog karate majstora Funakošija.

## Tehnike 
**Stavovi** : Kihon waza, Shisei 
**Udarci rukom** : Kihon waza, Ken & Shuto 
**Blokovi** : Kihon waza, Uke waza 
**Udarci šakom** : Kihon waza, Tsuki waza 
**Udarci rukom** : Kihon waza, Uchi waza 
**Nožni udarci** : Kihon waza, Keri waza 
**Kombinacije** : Kihon waza, Renraku waza

## Različita Wado imena 
• Puno ime *Wadokai*-a na engleskom je *Japan Karatedo Federation Wadokai*. 
• Na japanskom se zove *Zen Nihon Karatedo Renmei Wadokai*. 
• U današnje doba, puno ime *Wadoryu*-a je *Wadoryu Karatedo Renmei*.

## Vanjski linkovi 
* Open Circle Institute :: Governing Body for Traditional Martial Arts
* http://groups.yahoo.com/group/wadokarate/  The Largest Wado Discussion Forum on the Internet
* http://www.karatedo.co.jp/wado/w_eng/e_index.htm Japan Karatedo Federation Wado-Kai
* http://www.canadajkfwadokai.org/ the official web site of the JKF Wado Kai in Canada
* https://web.archive.org/web/20060402230348/http://uswadokai.com/ the official web site of Guseikai U.S.A.
* https://web.archive.org/web/20090224091722/http://www.wado-ryu.jp/home1/home1.htm International Federation of Wado-Ryu Karate-Do Organizations
* https://web.archive.org/web/20070814061928/http://www.wado.academy.btinternet.co.uk/Contents.htm Based in Stroud, Gloucestershire
* http://www.wado-ryu.org/main/index.asp 
* https://web.archive.org/web/20021010122339/http://www.geocities.com/keikoden/Wado.htm
* https://web.archive.org/web/20060414044043/http://art-of-budo.com/ Wado-Ryu technical descriptions and videos of kihon, kumite and kata
* http://www.useasternwado.com/ United States Eastern Wado Federation
* http://www.wadokaratecenters.com/  Wado Karate Centers - Nashville, Tennessee
* http://www.wadokai.se/ Karateklubb Samurai-dojo, Göteborg, Sweden
* http://www.wadokangorinchem/ Karateschool Wadokan Gorinchem, Netherlands
* http://www.usawadoryu.com/  USA Wado-Ryu Karate-Do Renmei - California
* http://perso.wanadoo.fr/wado.academie/ Wado Ryu Karaté Do Académie France
* http://www.irishkarate.com/ North Ireland Karate Do
* http://www.wado-karate.de/ Deutscher Karateverband eV Stilrichtung Wadoryu
* https://web.archive.org/web/20180131153139/http://www.wadoryukaratedo.com.br/ Wado-Ryu Karate-Do Renmei do Brasil
* http://www.conradjoneskarate.com/ Alot of Wado Info with a links-page providing info on hundreds of dojos world-wide

Kategorija:Karate
Kategorija:Wado-Ryu
Stanisław Lem

**Stanisław Herman Lem** (fonetski: Stanislav Herman Lem) bio je poljski pisac naučne fantastike, mada je pisao i satirična djela, kao i djela iz filozofije. Prodato je preko 27 miliona primjeraka njegovih knjiga, a prevođen je na 41 jezik. Jedno vrijeme je bio najčitaniji autor naučne fantastike neengleskog govornog područja.

## Biografija 
Godine 1932. započinje gimnazijsko školovanje u Lavovu i maturira 1939. Od 1940. do 1941. studira na Medicinskom univerzitetu u Lavovu. Posle njemačke okupacije Lavova 1942. počinje da radi kao mehaničar i varioc. Poslije sovjetskog zauzimanja Lavova 1944. nastavlja studije medicine. Godine 1946. u okviru procesa repatrijacije s porodicom se seli u Kraków.

Iste godine piše prvu pripovjetku Čovjek s Marsa, koju u nastavcima štampa časopis Novi svijet doživljaja. Od 1946. do 1948. sarađuje s krakovskim *Općim sedmičnikom*, u kome štampa pjesme i priče. Od 1947. do 1950. radi kao mlađi asistent na Naučnom konzervatoriju koji je vodio Mieczysław Hojonowski, saradnik mjesečnika *Život nauke*. Godine 1970. dobija nagradu Ministarstva vanjskih poslova za popularizaciju poljske kulture u inozemstvu. Dvije godine kasnije postaje član komisije Poljske akademije nauka "Poljska 2000".

Godine 1973. dobija nagradu Ministarstva kulture i umjetnosti za književnost i postaje počasni član Udruženja pisaca naučne fantastike Amerike. 1976. u Poljskoj dobija Državnu nagradu prvog stepena u oblasti književnosti. Počasni doktorat Vroclavske politehnike dobija 1981. Iste godine u Poljskoj je zavedena vojna uprava i Lem 1982. odlazi na godišnju stipendiju u Zapadni Berlin na Wissenschaftkolleg. Od 1983. do 1988. živi u Beču. Godine 1988. vraća se u Poljsku, a 1991. dobija austrijsku nagradu "Franc Kafka". Tri godine kasnije postaje član poljske akademije umjetnosti, 1996. dobija Orden sa bijelim orlom, a 1997. postaje počasni građanin Krakówa. 1998. dobija počasne doktorate Univerziteta u Opolu (Poljska), Lavovskog državnog medicinskog univerziteta (Ukrajina) i Jagelonjskog univerziteta (Kraków).

Umro je u Krakówu 27. marta 2006.

## Djela 
* Bolnica promjene (1948)
* Astronauti (1951)
* Neizgubljeno vrijeme (1955)
* Dijalozi (1957)
* Zvijezdani dnevnici (1957)
* Eden (1959)
* Istraga (1959)
* Dnevnik pronađen u kadi (1961)
* Povratak sa zvijezda (1961)
* Solaris (1961)
* Nepobjedivi (1964)
* Summa technologicae (1964)
* Kiberijada (1965)
* Visoki zamak (1966)
* Priče o piloti Piraksu (1968)
* Gospodarev glas (1968)
* Savršena praznina (1971)
* Uobražena veličina (1973)
* Kijavica (1976)
* Lokalna vizija (1982)
* Fijasko (1987)
* Mir na zemlji (1987)
* Tren oka (2000)

## Nagrade 
* Austrijska državna nagrada za evropsku književnost (2001)

## Također pogledajte 
* Solaris (2002)

## Reference 
## Vanjski linkovi 
* 

Kategorija:Poljski pisci
Kategorija:Poljski pisci naučne fantastike
Kategorija:Dobitnici Austrijske državne nagrade za evropsku književnost
Kategorija:Biografije, Kraków
Kategorija:Biografije, Lwów
Kategorija:Rođeni 1921.
Kategorija:Umrli 2006.
Atlantski okean

desno|Sjeverni i Južni Atlantski okean
**Atlantski okean** ili **Atlantik**, drugi je najveći okean na Zemlji. Sa površinom od 106.460.000&nbsp;km2 zauzima oko 20 % površine Zemlje i oko 29 % površine vode. Atlantski okean razdvaja *Stari od *Novog svijeta*.

Atlantski okean je od sjevera prema jugu izduženi bazen u obliku slova S, koji se u području ekvatorskih protivstruja na približno 8° sjeverne geografske širine može podijeliti na sjeverni i južni dio.

## Etimologija 
Prvo poznato spominjanje Atlantskog okeana datira iz još iz djela Stesihorusa, negdje polovinom 6. vijeka p.n.e. Isti se spominje i u Herodotovoj *Historiji* oko 450. godine p.n.e. kao more *izvan Herodotovih stubova'', odnosno more koje počinje izvan Gibraltarskog moreuza. 
S druge strane, naziv okeana potiče iz grčke mitologije i znači "Atlasovo more", prema Atlasu, jednom od Titana.

## Granice i opći podaci 
Međunarodna hidrografska organizacija je definisala granice mora i okeana 1953. godine, ali su neke od granica mijenjane, a neke definicije još uvijek nisu dobile općeprihvaćeno značenje.

Prema ovoj organizaciji, granice Atlantskog okeana se definišu na sljedeći način:
Na zapadu ga omeđuju Sjeverna i Južna Amerika, na sjeveru je preko Danskog prolaza, Grendlandskog, Norveškog i Barentsovog mora povezan sa Arktičkim okeanom. Na istoku je ograničen Evropom, Gibraltarskim moreuzom (preko kojeg je povezan sa Sredozemnim morem) i Afrikom, a na jugoistoku se spaja sa Indijskog okeana pri čemu granica ide 20. meridijanom istočne geografske dužine, od rta do Antarktika.

Od godine 1914. postoji i veza sa Pacifikom kroz Panamski kanal. 
Granica s Arktičkim okeanom ide po izlomljenoj liniji od Grenlanda do najjužnijih dijelova Svalbarda i nazad na jug do Norveške.

Zajedno sa susjednim morima obuhvata površinu od oko 106.460.000 km2; a bez njih 82.362.000&nbsp;km2. Površina kopna sa kojeg se rijeke slijevaju u Atlantski okean je dvostruko veća od površine kopna koje napaja Tihi i Indijski okean zajedno. Zapremina Atlantskog okeana sa susjednim morima je oko 354.700.000 km3, a bez njih oko 323.600.000 km3.

Prosječna dubina Atlantika i susjednih mora je 3.332 m; a bez njih čak 3.926 m. Najdublja tačka, 8.605 m, nalazi se u Portorikanskoj brazdi. Širina okeana kreće se od 2.848 km između Brazila i Liberije do oko 4.830&nbsp;km između SAD-a i sjeverne Afrike.

Obala Atlantskog okeana je razvedena, s brojnim zalivima i morima, uključujući Karipsko more, Meksički zaliv, Zaliv St. Lawrence, Sredozemno more, Crno more, Sjeverno more, Baltičko more, Norveško more i Weddellovo more. Među ostrvima Atlantskog okeana ističu se Svalbard, Grenland, Island, Velika Britanija, Irska, Veliki i Mali Antili, Fernando de Noronha, Azori, Madeira, Kanarska ostrva, Zelenortska Ostrva, Bermuda, Karibi, Ascension, Sveta Helena, Tristan da Cunha, Falklandska ostrva i Južna Georgia.

## Također pogledajte 
* Sedam mora

## Reference 
## Vanjski linkovi 
* Atlantski okean na Cartage.org.lb

Kategorija:Okeani
Kategorija:Atlantski okean
Pravoslavlje u Bosni i Hercegovini

[mini|desno|250px|[Saborna crkva u Sarajevu]]
U Bosni i Hercegovini živi preko milion stanovnika pravoslavne vjeroispovijesti. Velika većina njih su pripadnici srpskog naroda.

Shodno tome u Bosni i Hercegovini djeluje Srpska pravoslavna crkva. Ona je na prostoru BIH organizirana u slijedećih pet eparhija: 

## Mitropolija dabrobosanska 
Dabrobosanka mitropolija obuhvata prostor srednje Bosne i sjeveroistok Hercegovine. Sjedište mitropolije je u Sarajevu, izmješteno u Sokolac. Na njenom čelu je mitropolit Hrizostom.
Za potpunije podatke pogledaj glavni članak o Mitropoliji dabobosanskoj.

## Eparhija banjalučka 
Epahija banjalučka je po broju vjernika najveća bosanskohercegovačka eparhija. Po prostranosti je najmanja. Obuhvata približno banjalučko-prijedorsku regiju, te Lijevče polje.
Sjedište eparhije je u Banjoj Luci. Na njenom čelu je episkop Jefrem. 
Za potpunije podatke pogledaj glavni članak o eparhiji banjalučkoj.
mini|desno|250px|Motiv iz Bosanske Krupe

## Eparhija bihaćko-petrovačka 
Eparhija bihaćko-petrovačka obuhvata krajni sjeverozapad Bosne i Hercegovine. Od svih eparhija SPC u BiH ona je najmanja brojem vjernika. Sjedište joj je u Bosanskom Petrovcu. Na njenom čelu je episkop Sergije.
Za potpunije podatke pogledaj glavni članak o eparhiji bihaćko-petrovačkoj.

## Eparhija zahumsko-hercegovačka i primorska
Eparhija zahumsko-hercegovačka i primorska obuhvata veći dio Hercegovine. Eparhijsko sjedište je u Mostaru. Zbog posljedica zadnjeg rata privremeno sjediše eparhije je u Trebinju. Na čelu eparhije se nalazi episkop Grigorije.
Za potpunije podatke pogledaj glavni članak o eparhiji zahumsko-hercegovačkoj i primorskoj.

## Eparhija zvorničko-tuzlanska 
Eparhija zvorničko-tuzlanska obuhvata sjever i istok Bosne. Eparhijsko sjedište je u Tuzli. Privremeno sjedište eparhije je u Bijeljini. Na čelu eparhije je episkop Hrizostom.
Za potpunije podatke pogledaj glavni članak o eparhiji zvorničko-tuzlanskoj.

Kategorija:Pravoslavlje u Bosni i Hercegovini
Prva gimnazija Zenica

**Prva (Opća) gimnazija Zenica** je jedna od jedanaest srednjih škola na području grada Zenice.

## Historija 
Dan škole se proslavlja od 7. novembra 1945, kada je Odredbom tadašnjeg Ministarstva prosvjete broj 7997/45 na osnovu članova 1., 2., i 3. Zakona o ukidanju građanskih škola Predsjedništva privremene vlade DFJ od 26. oktobra 1945. tadašnja Državna mješovita građanska škola u Zenici pretvorena u Državnu realnu gimnaziju.

Od 1945. Gimnazija je promijenila 6 naziva. Škola se najprije zvala *Državna realna gimnazija*, zatim *Viša realna gimnazija*, pa samo *Realna gimnazija*, potom od 1981. do 1993. *Gimnazija "29. novembar"*, od tada *Opšta gimnazija*, zatim *Opća gimnazija Zenica*, odlukom Vlade Zeničko-dobojskog kantona od 9. aprila 2008. mijenja naziv u **Prva gimnazija u Zenici**.

Sedmi novembar 1945. je dan kada je donesena zvanična odluka da se postojeća Državna mješovita građanska škola u Zenici transformiše u Državnu realnu gimnaziju sa pet razreda. Ovu odluku donijelo je tadašnje Ministarstvo prosvjete Demokratske Federativne Jugoslavije. Školska godina počela je sa zakašnjenjem, jer nije bilo osnovnih sredstava za rad u trošnoj i neuslovnoj u zgradi, koja se i danas nalazi na uglu Fakultetske i Travničke ulice (između Rektorata Univerziteta u Zenici i Fakulteta za metalurgiju i materijale). Upisano je 413 učenika, pet razreda, raspoređenih u 9 odjeljenja, što je oko 45 učenika u jednom odjeljenju. Tada je bilo samo 10 nastavnika. Školske 1948/49. prva generacija maturanata položila je viši tečajni ispit, sa najnižom ocjenom mature "dobar". Prvi direktor gimnazije bio je inžinjer Jaroslav Škritek. Nakon Škriteka, direkori su bili Uzeir Biberović, Ćazim Nožić, Ružica Lončar.
 
U proljeće 1966. počela je izgradnja sadašnje školske zgrade, a nastava u njoj počela je tek u drugom polugodištu školske 1966/1967. godine. Jedno vrijeme je Gimnazija funkcionisala u okviru Školskog centra usmjerenog obrazovanja, u čijem su sastavu bili još ekonomska, upravna i trgovačko-ugostiteljska škola.

U školskoj biblioteci pored arhivskih dokumenata nakazi se i zbirka antikviteta i rariteta. Najstarija među knjigama je izdata 1874. u Zagrebu, pod nazivom "Rukovodnik za prirodopisni atlas". Pet profesora ove škole do 1980. dobilo je Dvanaestoaprilsku nagradu grada Zenice.

## Poznati bivši učenici 
* Aljoša Buha, bivši bas gitartista grupe "Crvena jabuka"
* Haris Burina (glumac)
* Jasmin Dizdar (Dizdarević), scenarist i režiser
* Tarik Filipović, glumac i TV voditelj
* Adnan Haramandić, rukometaš, reprezentativac BiH
* Danijel Ljuboja, glumac i TV voditelj
* Denis Parganlija, nuklearni fizičar
* Amer Smailbegović, geofizičar
* Harun Šestić (specijalista opće i subspecijalista vaskularne hirurgije)

## Reference 
Kategorija:Srednje škole u Zenici
Počasni doktori nauka Univerziteta u Tuzli

*1986 - Ismet Mujezinović, akademski slikar, član ANU BiH
*1995 - Alija Izetbegović, predsjednik Predsjedništva BiH
*1997 - Prof. dr. Syed Arshad Husain, dječji psihijatar, University Clinical Centre Columbia of Missouri
*1999 - Prof. dr. Jakob Bergsland, kardiovaskularni hirurg na Kardiovaskularnoj klinici UKC-a Tuzla
*2001 - Prof. dr. Richard Azizkhan, glavni liječnik Cincinnati Children Hospital, University Medical Centre Cincinnati, SAD
*2003 - Mevludin Ekmečić, akademski slikar, pokretač tuzlanskog Bienalnog festivala portreta INTERBIFEP
*2004 - Prof. Čestmir Dušek, umirovljeni profesor Muzičke akademije Univerziteta u Sarajevu
*2005 - Stjepan Mesić, Predsjednik Republike Hrvatske
*2011 - Ahmet Davutoglu, Ministar vanjskih poslova Republike Turske

## Vanjski linkovi 
*www.untz.ba 

Kategorija:Univerzitet u Tuzli
Parohija

**Parohija** je riječ grčkog porijekla. Izvorno *ПАРОIKIА* označava *stanovanje kao tuđinac* u nekom mjestu bez prava građanstva ili *tuđinu* uopće.

U Pravoslavnoj crkvi označava kršćansku općinu, (župu kod rimokatolika), područje pod upravom jednog sveštenika, *paroha*, i ima barem jednu svoju crkvu (*parohijska crkva*). Više parohija može imati jednu crkvu, posebno u većim mjestima s manje crkava. Jedna crkva može imati više svećenika, a svaki ima svoju teritoriju koja se naziva parohija. Nazivi parohija u takvim slučajevima vode se pod rednim brojevima: prva, druga, treća...

## Reference 
## Literatura 
* Milan Vujaklija, *Leksikon stranih reči i izraza*, "Prosveta", Beograd, 1954.

## Vanjski linkovi 
* *Mitropolija.com*

Kategorija:Kršćanstvo
X Interbifep

**Deseti Internacionalni bijenalni festival portreta** (X Interbifep) održan je u Međunarodnoj galeriji portreta Tuzla od 20. augusta - 20. oktobra 2002.
Ovaj tradicionalni međunarodni festival portreta predstavlja stvaralaštvo iz oblasti crteža, grafike, fotografije i video art portreta. Kao i na prethodnih prvih devet bijenala i na ovom desetom predstavljene su sve vrste individualnih izraza i različitih stilskih tokova u savremenoj umjetnosti.

## Nagrade 
### Crtež 
*Stefan Altkov, Bugarska, prva nagrada
*Šemsa Gavrankapetanović, druga nagrada
*Fehim Husković, treća nagrada

### Grafika 
*Safet Zec, prva nagrada
*Edward Rafferty, Irska, druga nagrada
*Alicia Gandiani, Argentina, treća nagrada

## Žiri 
*Aleksandar Stanev
*Nedžad Ibrahimović
*Ćazim Sarajlić

## Reference 
## Vanjski linkovi 
* https://web.archive.org/web/20120626174535/http://www.galerijaportreta.ba/en/interbifep.htm

Kategorija:Bosanskohercegovačka likovna umjetnost
Autokefalnost

**Autokefalnost** (grčki Αυτο–κεφαλυ) označava izvorno samostalnost, nezavisnost.

U pravoslavnom kršćanstvu autokefalnom se smatra ona pravoslavna crkva, koja ne potpada ni pod kakvu višu crkvenu organizaciju (u upravnom smislu). Nosilac te samostalnosti (u smislu *suverenosti* - u upravi, a ne doktrini) je episkopat. Osnovna jezgra autokefalnosti je da rukopoloženje (hirotoniju) vrše sami episkopi te crkve.

## Reference 
## Vanjski linkovi 
* Mala enciklopedija Prosveta, "Prosveta", Beograd 1959.
* Opća i nacionalna enciklopedija, II tom, "Pro leksis", Zagreb 2005.
* Milan Vujaklija, Leksikon stranih reči i izraza, "Prosveta", Beograd 1954.

Kategorija:Kršćanstvo
Hasija Borić

**Hasija Borić** (rođena 2. jula 1953) jest bosanskohercegovačka glumica i režiserka.

## Biografija 
Rođena je u Jajcu 2. jula 1953. Gimnaziju, muzičku školu i studij glume završila je u Sarajevu, glumačke studije nastavila  u Londonu i Wroclawu, a bila je trajno zaposlena u Hrvatskom narodnom teatru u Splitu. Trenutno radi u "Narodnom pozorištu" u Sarajevu.

U zadnjih 10 godina uspješno se bavi režijom. Napisala je, režirala i interpretira monodramu "Majka Nuru počesto izruži". Godine 2002. osnovala je "Putujući teatar" koji broji 8 članova.

## Nagrade 
* Nagrada glumica godine u izboru Radio-Sarajeva 1989.
* Austrijska nagrada kritike "Karl Skraup " za ukupan opus u sezoni 1997/1998.
* Nagrada "Mostarska liska" za najbolju glumicu, predstava "Feral Tribune Cabaret" u režiji Tanje Miletić Oručević

## Filmografija 
* *Tunel* (2000)
* *Stanica običnih vozova* (1990)
* *Krivda* (1989)
* *Štrajk u tkaonici ćilima* (1986)
* *Laf u srcu* (1981)
* *Ratni hljebovi* (1981)
* *Povratak* (1979)

## Reference 
## Vanjski linkovi 
* 

Kategorija:Rođeni 1953.
Kategorija:Biografije, Jajce
Kategorija:Bosanskohercegovačke glumice
Kategorija:Bosanskohercegovački režiseri
Kategorija:Dobitnici Šestoaprilske nagrade
Kategorija:Živi ljudi
Irfan Mensur

**Irfan Mensur** (Sarajevo, rođen 19. januara 1952), srbijanski režiser i glumac

Glumu je studirao  na Akademiji za pozorište, film i televiziju u Beogradu. Bio je član Jugoslavenskog dramskog pozorišta (JDP) do kraja 90-ih, a poslije je započeo karijeru samostalnog umjetnika.

## Filmografija 
### Filmovi 
*Šejtanov ratnik (2006) 
*Pogled sa Ajfelovog tornja (2005)
*Skela (2004)
*Mathilde (2004) 
*Siroti mali hrčki 2010 (2003) 
*Ona voli Zvijezdu (2001)
*Nebeska udica (1999)  
*Savior (1998)
*Radenko i Silvana (1993) 
*Happy Hell Night (1992)
*Devojka s lampom (1992)
*Kolubarska bitka (1990)
*Iza zida (1990)
*Stremnicka (1989)
*Boj na Kosovu (1989)
*Drugi čovjek (1988) 
*Braća po materi (1988)
*Escape from Sobibor (1987)
*Kraljeva završnica (1987)
*Milan - Dar (1987)
*Dom Bergmanovih (1987)
*Mladost umjetnika (1987)
*Pogrešna procjena (1987)
*Ja sam starinski ormar (1986)
*Vrenje (1986)
*Večernja zvona (1986) 
*Šest dana juna (1985) 
*Timočka buna (1983) 
*Sumrak (1983) 
*Halo taxi (1983) 
*Nedjeljni ručak (1982) 
*Tesna koža (1982) 
*Miris dunja (1982)
*Laf u srcu (1981)
*Lanci (1979)
*Nacionalna klasa (1979)
*Misao (1978) 
*Tamo i natrag (1978)
*Kvar (1978) 
*Autogram (1977)
*Pas koji je volio vozove (1977)
*Čuvar plaže u zimskom periodu (1976)
*Drugovi mornari, Zdravo! (1976) 
*Jovca (1976) 
*Kuhinja (1976) 
*Andesonvil - Logor smrti (1975) 
*Lepeza ledi Vindemir (1975)
*Sinovi (1975) 
*Sarajevski atentat (1975)
*Dole sa oružjem (1975) 
*Bataljon je odlučio (1974) 
*Brze godine (1973)

### TV-serije 
*Jelena (2004) 
*Neki novi klinci (2003)
*Lisice (2002)
*Gore dole (1996)
*Bila jednom jedna zemlja (1995)
*Jastuk groba mog (1990)
*Večernja zvona (1988)
*Četrdeset osma - Zavjera i izdaja (1988)
*Vuk Karadžić (1987)
*Svetozar Marković (1980)
*Povratak otpisanih (1976)
*Pjesma" (1975) 
*Pozorište u kući 2 (1974)
*Pozorište u kući

## Također pogledajte 
*Film
*Spisak glumaca i glumica

## Vanjski linkovi 
*

Kategorija:Rođeni 1952.
Kategorija:Srbijanski glumci
Kategorija:Jugoslavenski glumci
Kategorija:Srbijanski režiseri
Kategorija:Biografije, Sarajevo
Kategorija:Živi ljudi
Veliki vezir

*Veliki vezir (drama) - historijska drama Derviša Sušića
*Veliki vezir (titula) - titula za vrijeme Osmanlijskog carstva
Zoran Bečić

**Zoran Bečić** (Čačak, 2. april 1939 - Sarajevo, 29. mart 2006), doajen bosanskohercegovačkog glumišta.

## Biografija 
Zoran Bečić studirao je glumu na Beogradskoj akademiji u klasi Mate Miloševića i diplomirao 1966. godine. Iste jeseni otišao je Dubrovnik gdje će u angažmanu provesti dvije godine (iz tog perioda su uloge u *Ljubavnicima* nepoznatog renesansnog autora i *Ljubaji* Muriella Shisgala). Potom prelazi u Sarajevo i tadašnje Malo pozorište (Kamerni teatar 55) koje je bilo rodonačelnikom pozorišne avangarde na Balkanu.

Sarajevski debut imao je u predstavi Radoslava Dorića "Noć ubica", a zatim je u tri sezone odigrao čitav niz uloga, počevši od glavnih u "Pljački" i "Mračnoj komediji" i sporednih u "Usamljenoj gomili" i "Veleizdajničkom procesu", sve do naslovnih u "Viktoru ili djeci na vlasti" i "Idiotu", (godine 1971. nastupao je u Beogradu, no, nakon dvije sezone vraća se u Sarajevo, ovaj put u Narodno pozorište gdje igra brojne uloge ("Priče iz Bečke šume", "Bašeskija", "Čežnja pod brestovima", "Nora", "Hrvatski Faust", "Na Božijem putu", "Omer-paša Latas" i ulogu Rjepnina u "Romanu o Londonu" Miloša Crnjanskog u režiji Sulejmana Kupusovića). Podjednako je vezan i za Kamerni teatar 55 ("Smrt trgovačkog putnika", "Rucante", "Sporting life", "Lijepa Vida", "Divlje meso", "Karamazovi", "Makedonsko slanje", "Nije čovjek ko ne umre" i kao Henrik u "Vjenčanju Gombroviča" u režiji Tadeusha Mintza). Za ostvarenja u "Noći ubica" dobio je Zlatni lovor vijenac Internacionalnog teatarskog festivala MESS.

U ratu Bečić je bio jednim od glumaca - utemeljitelja SARTR-a i akterom Skloništa, a debitirao je i kao reditelj remake-postavkom predstave "Nije čovjek ko ne umre" Vehmira Stojanovića, nakon čega režira i "Memoare Mine Hauzen" Safeta Plakala u produkciji SARTR-a, te dvije predstave u Kamernom teatru 55 ("Suton" Ive Vojnovića i "Smrt i djevojka" Ariela Dorl'mana) i "Nije čovjek ko ne umre" u mostarskom Narodnom pozorištu. Kao glumac, često je gostovao u Tuzli (Hamdibeg) i Mostaru (Ruho).

U Narodnom pozorištu u Sarajevu obavljao je i funkciju direktora drame. Bečić je do kraja života igrao svoju posljednju ulogu dobivši svoj posljednji aplauz na otvorenoj sceni tumačeći lik Alihodže u predstavi "Legenda o Ali-paši". 
U sklopu Festivala komedije Bosne i Hercegovine "Mostarska liska 2006." posthumno mu je dodijeljena nagrada "Velika mostarska liska."

## Filmografija 
*Viza za budućnost, TV-serija (2002)
*Zamka za ptice (1991)
*Aleksa Šantić, TV-serija (1990)
*Moj brat Aleksa, film (1989)
*Bure baruta, film (1989)
*Priče iz fabrike, TV-serija (1985)
*Odluka (1983)
*Ratni hljebovi (1981)
*Zajedno (1981)
*Husinska buna (1980)
*Trinaestogodišnjaci, TV-serija (1978)
*Most, TV drama (1977)
*Naše priredbe, TV-serija (1973)
*Valter brani Sarajevo (1972) 
*Adam i Eva 66 (1966) 
*San (1966)

## Također pogledajte 
*Film
*Spisak glumaca i glumica

## Reference 
## Vanjski linkovi 
* https://skupstina.ks.gov.ba/zoran-becic 
*

Kategorija:Rođeni 1939.
Kategorija:Umrli 2006.
Kategorija:Biografije, Čačak
Kategorija:Bosanskohercegovački glumci
Kategorija:Bosanskohercegovački režiseri
Plaut

**Tit Makcije Plaut** (lat. Titus Maccius Plautus, rođen oko 254. p. n. e. u Sarsina, Umbrija, Italija; umro oko 184. p. n. e.) je bio jedan od prvih i najproduktivnijih autora komedija u starome Rimu.

## Također pogledajte 
* Menandar
* Molière
* Drugi punski rat
* William Shakespeare

## Reference 
## Vanjski linkovi 
* Plautova djela u originalu
* Plaut na Project-u Gutenberg

Kategorija:Rimsko Carstvo
Kategorija:Biografije, Umbrija
Kategorija:Rođeni 254. p. n. e.
Kategorija:Umrli 184. p. n. e.
Poremećaji seksualnog nagona

**Seksualni nagon** nije *nagon održavanja vrste*.

Štoviše, održavanje vrste (pogotovo kod ljudi) je stvar odabira. Da je tome tako, svjedoči činjenica da ne samo ljudi već i životinje stupaju u seksualne kontakte i bez namjere da imaju potomstvo. Seksualni nagon, dakle, jest nagon koji nije isključivo vezan za potomstvo, iako može rezultirati potomstvom. Religijska vjerovanja insistiraju na seksualnom nagonu kao nagonu produženja vrste te ujedno šalju poruku da je užitak u seksualnom kontaktu grijeh, ukoliko se nad osobama ne izvede službena ceremonija braka (koja se, naravno, mora platiti).

Gotovo je i nemoguće govoriti o nagonima i njihovim poremećajima bez ulaska u diskusiju o religiji. Nauka jasno diferencira duševne poremećaje od seksualnog ponašanja, no javnost uglavnom manipulirano potpadne religijskim tumačenjima pojedinih ponašanja zbog straha i srama od vlastite seksualnosti. Psihološki je lakše poricati i uvjeravati se u religijski postavljen 'čisti' model nego se suočiti s poteškoćama otkrivanja sebe.

Poremećaji seksualnog nagona su simptomi koji rezultiraju seksualnim kontaktom koji fizički ili psihički narušava integritet jedinke uključene u taj seksualni kontakt. Poremećaj seksualnog nagona ovisi o individui. Poremećaj seksualnog nagona može imati heteroseksualna osoba, homoseksualna osoba, biseksualna osoba' u biti' svaka osoba koja ima ikakav seksualni nagon. Nedokazano je da je prevalencija seksualno devijantnih zločina karakteristična za samo jednu grupu ljudi. Homoseksualnost se često povezuje sa poremećajem zbog religijskih vjerovanja u jedan jedini adekvatan model čovjeka.

## Reference 
## Vanjski linkovi 
Kategorija:Seksualnost
Kategorija:Orgazam
Kategorija:Seksualno zdravlje
Kategorija:Seksologija
Sun Tzu

[mini|Prikaz Sun Tzua iz [Dinastija Qing|Qing ere]]
**Sun Tzu** (6. – 5. vijek p. n. e.), svojevremeno poznat i kao **Sun Wu**, živio je u kineskoj državi Wu. Bio je general i vojni strateg. Njegova knjiga *Umijeće ratovanja* se smatra najranijim djelom koje obrađuje vojnu strategiju i danas je jedno od najvažnijih na ovom polju.

## Sun Tzu kao historijska ličnost 
Jedini preživjeli izvor informacija o životu Sun Tzua je biografija koju je napisao historičar Sima Qian u 2. vijeku p. n. e. Forma i sadržaj *Umijeća ratovanja* nam sugerišu da je knjiga napisana između 400. p. n. e. i 320. p. n. e.

Neki učenjaci smatraju da je Sun Tzuov rad u stvari napisan od više kineskih filozofa i da Sun Tzu čak nikada nije ni postojao kao historijska ličnost. Postoje dokazi koji više podupiru ovu teoriju nego tradicionalnu, koja smatra da je Sun Tzu uistinu bio historijska ličnost. Lionel Giles je u uvodu svoga prijevoda *Umijeća ratovanja* iz 1910. godine samo proširio sumnju u stvarno postojanje Sun Tzua.

Skupina tekstova ugraviranih u bambusovo drvo je pronađena 1972. u grobu blizu Linyi u Shandongu. Oni su potvrdili dijelove tekstova koji su već bili znani, ali i dodali nova saznanja. Ova verzija teksta se datira između 134-118. p. n. e., pa prema tome isključuje starije teorije da su dijelovi teksta napisani mnogo ranije.

Smatra se da je Sun Tzu potomak Sun Quana, osnivača kraljevine Wu, koja je bila jedna od tri superdinastije tokom perioda koji se naziva *Tri kraljevstva*.

## Literatura
*Szun Tzu: Umeće ratovanja (Mono & Manana press; Beograd, SCG; decembar 2004.) (srpski jezik, latinica)

## Reference
## Vanjski linkovi
**The Art of War * (engleski jezik)
**The Art of War *, Project Gutenberg (original na kineskom)
*Tekstovi (na njemačkom) 

Kategorija:Vojna nauka
Kategorija:Kineski filozofi
Cepelin

desno|mini|Cepelin
**Cepelin** je tip zračnog broda kojeg je razvio grof Ferdinand von Zeppelin početkom 20. vijeka baziranog na ranijim nacrtima Davida Schwarza.

U pitanju je letjelica lakša od zraka vretenastog, izduženog, oblika sa vlastitim pogonom. Nekada se koristilo za prijevoz putnika, a danas se zbog svoje veličine češće koristi za oglašavanje firmi tokom velikih događaja kao što su različite manifestacije i koncerti.

## Reference 
## Vanjski linkovi 
Kategorija:Avijacija
Civilna avijacija

[mini|260px|[2009]]
**Civilna avijacija** je jedna od dvije glavne kategorije avijacije, koje predstavlja komercijalnu i civilnu avijaciju. Najveći broj zemalja svijeta članice su Međunarodne organizacije civilne avijacije (ICAO) i zajedno rade na uspostavljanjju standarda i propisa u civilnoj avijaciji kroz tu agenciju - izuzetak su Sjedinjene Američke Države, koje ne pripadaju ICAO, ali su pristale da uklope svoje propise i procedure sa ostatkom svijeta i tako spreče konfuziju i probleme za pilote koji lete iz ili u druge zemlje.

Civilna avijacija uključuje dvije glavne kategorije:

* Redovni avio prijevoz, uključujući sve putničke i kargo letove koji se obavljaju po redu letenja i
* Privatnu avijaciju, uključujući sve ostale letove, privatne ili komercijalne

Iako javnost civilno zrakoplovstvo najčešće identificira sa redovnim avio-prevozom, najveći broj letova u svijetu ustvari čini privatna avijacija.

## Reference 
## Vanjski linkovi 
Kategorija:Avijacija
Bosansko narodno pozorište Zenica

**Bosansko narodno pozorište Zenica ** je kulturna institucija u srednjoj Bosni, koja je osnovana početkom 1950. godine. Repertoar pozorišta sastavljan je s ciljem da bude savremen i angažiran. Postavljana su djela najznačajnijih svjetskih dramatičara, te brojnih bosanskohercegovačkih i južnoslavenskih autora. Izvođački program kreće se u rasponu od klasične drame do najsavremenijih izvedbenih formi. Bosanko narodno pozorište Zenica ima pet različitih scenskih prostora: Veliku scenu, Malu Scenu, Bočnu scenu, Kabaretsku scenu i Podrumsku scenu. Tokom svoje historije ova kulturna institucija izgradila je prepoznatljiv stil i zauzela značajno mjesto u porodici bosanskohercegovačkih pozorišta. Predstavljajući vrhunska pozorišna ostvarenja, Bosansko narodno pozorište Zenica učestvovalo je i bilo laureat na brojnim pozorišnim festivalima, smotrama i susretima na prostorima bivše Jugoslavije, Češkoj, Italiji, Kazahstanu, Njemačkoj i Poljskoj. Pozorište je dobilo brojne nagrade i društvena priznanja.
lijevo|mini|220x220piksel|Stepenice za lijevi ulaz na Veliku scenu
mini|260x260piksel|BNP iz drugog ugla (2024)
Osim pozorišnih, Bosansko narodno pozorište Zenica organizator je i domaćin različitih kulturnih i zabavnih programa i manifestacija, značajnih za cjelokupan kulturni život u gradu Zenici, u Zeničko-dobojskom kantonu i šire. 
Ova kulturna institucija u okviru svojih produkcijskih mogućnosti tokom jedne pozorišne sezone premijerno izvodi 9-11 predstava namijenjenih publici različitih uzrasta. Dvije do tri predstave namijenjene su djeci i omladini, ostatak odrasloj publici. BNP Zenica se opredjeljuje za njegovanje i afirmisanje bosanskohercegovačkog književnog i dramskog naslijeđa. Posebna pažnja u repertoarskoj politici se poklanja dramatizacijama značajnih domaćih i stranih proznih djela, te stimulisanju i afirmisanju mladih dramatičara.

Tokom 60 godina postojanja BNP Zenica je izraslo u jednu od najznačajnijih umjetničkih institucija u centralnom dijelu Bosne i Hercegovine. Kroz svoje umjetničko djelovanje, BNP Zenica je postalo središte ne samo teatarskog, nego svekolikog umjetničkog i kulturnog života. Vlasnik je licence za Bosnu i Hercegovini, glavni organizator i koordinator međunarodne pozorišne manifestacije *"Noć teatra – Theatre Night"*. Član je IETM-a - međunarodne mreže za savremene izvedbene umjetnosti.

## Također pogledajte 
*Festival bosanskohercegovačke drame Zenica

## Izvori 
## Vanjski linkovi 
*Bosansko narodno pozorište Zenica

Kategorija:Zenica
Kategorija:Pozorišta u Bosni i Hercegovini
Zmaj (čvor)

* Zmaj, mitsko biće
* Zmaj (letjelica), letjelica
* Zmaj (sazviježđe), sazviježđe na sjevernoj hemisferi

## U filmu i serijama 
* Zmajevi (Gospodar prstenova)
Zmaj

**Zmaj** je mitsko biće, uglavnom predstavljeno kao velika zmija ili gmizavac sa magijskim i drugim moćima. Vjeruje se da su legende o zmajevima nastale nezavisno u raznim kulturama, pa su stoga i predstave o zmaju nešto što zavisi od kulturnog okvira u kome se krećemo.

Dok su u zapadnoevropskoj tradiciji zmajevi predstavljeni kao zla bića, u Kini su zmajevi općenito dobri.

## Također pogledajte 
* Dinosaurusi
* Ajkule
* Kitovi
* Komodski varan

## Reference 
## Vanjski linkovi 
### Bibliografija 
* 
* Bates, Roy. *Chinese Dragons*. Oxford University Press, 2002. .
* 
* 
* 
* 
* 
* 
* 
* 
* 
* 
* 
* . 
* 
* 
* 
* 
* Garrett, Valery M. *Chinese Dragon Robes*. Oxford University Press, 1999. .
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Visser, Marinus Willem de; *The Dragon in China and Japan* , Amsterdam, J. Müller 1913.
* 
* 
* 
* 
* 

Kategorija:Mitologija
Zmaj (letjelica)

[desno|200px|mini|Zmaj iznad [Tegelberga, Njemačka, januar 2006]]
**Zmaj** je privezana letjelica teža od zraka s površinama krila koje reaguju na zrak stvarajući sile uzgona i otpora. Zmaj se sastoji od krila, uzica i sidrišta. Zmajevi često imaju uzdu i rep koji vode prednju stranu zmaja tako da ga vjetar može podići. Neki dizajni zmajeva ne trebaju uzdu; kutijasti zmajevi mogu imati jednu tačku pričvršćivanja. Zmaj može imati fiksna ili pokretna sidra koja mogu uravnotežiti zmaja.

**Zmaj** je letjelica jednostavne konstrukcije koja se sastoji od metalnog kostura preko koga je razapeto platno. Pilot visi u vezama ispod krila i kontrolira let mijenjanjem položaja težišta.

Moderne zmajeve izmislio je NASA-in tehničar Francis Rogallo, 1948. godine, kada je pronašao flekskit (Flexkite). Delta krilo NASA je namjeravala da upotrijebi kao sistem za povratak astronauta na zemlju.
desno|mini|227x227piksel|Puštanje raznih zmajeva

## Reference 
## Vanjski linkovi 
* The earliest depiction of kite flying in European literature in a panorama of Ternate (Moluccas) 1600.
* Mathematics and aeronautical principles of kites.
* —A free public domain e-book
* 
* *Eyes on Brazil*
* http://www.howstuffworks.com/hang-gliding2.htm

Kategorija:Avijacija
Ferenc Molnár

mini|Komemorativna ploča
**Ferenc Molnár** (Budimpešta, 12. januar 1878. - New York, 1. april 1952.) je bio jedan od najvećih mađarskih dramatičara i pisaca 20. vijeka. Emigrirao je u SAD u bijegu od nacista koji su ubijali židove u Mađarskoj za vrijeme 2. svjetskog rata.

Kao romanopisac, zapamćen je po djelu *Dječaci Pavlove ulice*, koji govori o rivalstvu dvije grupe dječaka u Budimpešti. Taj roman je u piščevoj rodnoj zemlji jako cijenjen. U anketi jednog časopisa u Mađarskoj završio je na drugom mjestu među najboljim romanima u 2005. Nekoliko puta je ekraniziran.

Molnárove najistaknutije drame su *Liliom*, *Čuvar* i *Labud*.

## Reference 
Molnár, Ferenc
Molnár, Ferenc
Molnár, Ferenc
Tekst

U književnoj teoriji, **tekst** je bilo koji objekt koji se može "čitati," bilo da je objekt rad književnosti, ulični znak, raspored zgrada bloka grada ili stilovi oblačenja.  To je povezan skup znakova koji odašilje neku vrstu informativne poruke. Ovaj skup simbola razmatra se u smislu *sadržaja* informativne poruke, prije nego u smislu njegove fizičke forme ili medija u kojem je predstavljen.

Unutar polja književne kritike, "tekst" također označava originalni informacijski sadržaj određenog dijela pisma; što znači, "tekst" rada je takav prvobitni simbolični raspored slova kako je originalno sastavljen, bez kasnijih izmjena, kvarenja, kometarisanja, prijevoda, parateksta, itd.  Stoga, kada književna kritika razmatra sa odlučnošću "tekst," izražava zabrinutost sa razlikovanjem originalnog informativnog sadržaja od bilo čega što je dodato ili oduzeto od tog sadržaja kako se pojavljuje u datom tekstualnom dokumentu (što je, fizička predstava teksta).

Pošto historija pisanja prethodi konceptu "teksta", većina tekstova nije napisana sa ovim konceptom u vidu. Većina napisanih radova pada u uzak krug tipova opisanih teorijom teksta. Koncept "teksta" postaje relevantan ako i gdje "je povezana pisana poruka završena i treba biti označena nezavisno od prilika u kojima je kreirana.

## Porijeklo 
Riječ **tekst** ima svoje porijeklo u Quintilianovoj knjizi za govore, sa tvrdnjom da "nakon što izaberete svoje riječi, one moraju biti utkane zajedno u finu i nježnu tkaninu", pri čemu je latinski za tkaninu ''*.

== Literatura ==
* Barry, Peter; *Beginning Theory: an Introduction to Literary and Cultural Theory*. .
* Bakhtin, M. M. (1981) *The Dialogic Imagination: Four Essays*. Ed. Michael Holquist. Trans. Caryl Emerson and Michael Holquist. Austin and London: University of Texas Press.
* Culler, Jonathan; (1997) *Literary Theory: a Very Short Introduction*. Oxford: Oxford University Press. .
* Eagleton, Terry; *Literary Theory: an Introduction*. .
* Eagleton, Terry; *After Theory*. .
* *The Johns Hopkins Guide to Literary Theory and Criticism*. .
* Lodge, David and Wood, Nigek (Eds); *Modern Criticism and Theory: a Reader.* 2nd Ed. 
* Patai, Daphne and Corral, Will H. (Eds.); *Theory's Empire: an Anthology of Dissent.* .
* Rabaté, Jean-Michel; *The Future of Theory''. .

Kategorija:U začetku, Književnost
Video

mini|desno|300p|Analogni videostandardi: NTSC, PAL, SECAM
**Video** (*lat. "Ja vidim"*) je termin koji se odnosi na pohranjivačke formate za pokretne slike: digitalni formati (DVD, QuickTime, MPEG-4, itd.) i analogne videokasete (VHS i Betamax). Video se može snimati i prikazivati na različitim fizičkim medijima: na celuliodnom filmu sa mehaničkim kamerama, u PAL ili NTSC elektičnim signalima ili u MPEG-4 ili DV formatima uz pomoć digitalnih kamera.

## Također pogledajte 
* Satelitska televizija
* Televizija

Kategorija:Tehnologija
Linker

mini|desno|180px|Ilustracija procesa linkovanja.
**Linker** je program koji uzima jedan ili više objekata stvorenih uz pomoć kompajlera i sastavlja ih u jedan izvršni (eng. *executable*) **exe** program. 
## Reference
## Vanjski linkovi
* Ian Lance Taylor's *Linkers* blog entries
* Linkers and Loaders by  Sandeep Grover
* Another Listing of Where to Get a Complete Collection of Free Tools for Assembly Language Development
* GoLink: a free linker for Windows programming

Kategorija:Programiranje
Interpreter

**Interpreter** je računarski program koji pokreće ostale programe. Ovo je različito od kompajlera koji ne pokreće izvorni kod nego ga prevodi u drugi jezik (mašinski), obično onaj razumljiv računaru (binarni kod). Kako kompajleri prevodeći izvorni kod prave izvršne fajlove koji mogu raditi neovisno o programskom jeziku u kojem su napisani, interpreter je ugrađen u sistem programskog jezika i pri pokretanju prevodi liniju po liniju programskog koda tako da programeru ostavlja mogućnost ispravke u izvornom kodu ali samim tim i veže napisani programski kod za program u kojem je napisan. Nije moguće pokretanje programa bez interpretera.

Kategorija:Programiranje
Debugger

[mini|[Winpdb debugger koji analizira sam sebe.]]
**Debugger** je računarski program koji se koristi za analiziranje izvršnog koda drugih programa zbog otklanjanje grešaka.

## Poznati debuggeri 
* GNU Debugger - Unix alat
* Intel Debugger
* LLDB
* Microsoft Visual Studio Debugger
* OllyDbg - Debugger za Windows programe, sa grafičkim interfejsom
* Valgrind - Za analiziranje i profilisanje x86-programa
* WinDbg - 
* W32DASM – Debugger i disassembler

## Također pogledajte 
* Debugger kernela
* Debugger memorije
* Profilisanje (računarstvo)
* Snimanje podataka u datoteku
* Spisak programa za analizu statičkog koda

## Vanjski linkovi 
*  Spisak raznih debuggera
*  Debuggeri za Windows
*  OpenRCE: Razni debugger alati i priključci 
*  Razvoj paralelnog računanja i debuggeri 

Kategorija:Programiranje
Izvorni kod

[desno|350p|mini|Izvorni kod napisan u [HTML i JavaScript jeziku. U ovoj formi ljudi mogu sa lakoćom razumjeti ono što je napisano, no računar bez kompajlera ne može razumjeti niti pokrenuti ovako napisan kod. Ovako napisan kod kompajler, doslovno, prevodi u nule i jedinice, odnosno binarni kod koji razumije računar.]]
**Izvorni kod** () je bilo koji niz izjava napisanih u nekom programskom jeziku. U savremenim programskim jezicima izvorni kod je sadržan u nekoliko tekstualnih podataka. Termin se najčešće koristi u kontekstu određenog računarskog softvera.

Izvorni kod nekog računarskog programa je skup podataka koji se može pretvoriti iz ljudima razumljive forme u formu koju računar može pokretati i razumjeti, a to je mašinski kod. Izvorni kod se pretvara u pokretljivu "exe" () datoteku pomoću kompajlera, čiji kod se više ne može vidjeti, jer će on biti preveden u mašinski kod.

## Također pogledajte 
* Hello world program za jednostavne primjere izvornog koda u raznim programskim jezicima

## Vanjski linkovi 
* Koders - Pretraživač izvornih kodova
* Codase - Pretraživač izvornih kodova
* Izvorni kodovi i biblioteke projekata

Kategorija:Programiranje
Kategorija:Softver
Optički disk uređaj

U računarstvu, **optički disketni uređaj** ili samo **optički uređaj** jest disketna jedinica koja koristi lasersku zraku ili elektromagnete valove za čitanje ili pisanja podataka sa optičkih diskova.

## Historija 
Prvi laserski disk bio je Laservision 12 inčni video disk predstavljen 1972. Video signal bio je pohranjen u analognom formatu sličan video kasatama. Prvi digitalni optični disk predstavili su Sony i Philips 1975. u formatu koji se mogao samo čitati na 5 inčnom audio kompaktnom disku (CD).

## Vrste uređaja 
### CD-ROM uređaj 
**CD-ROM** (***C**ompact **D**isc **R**ead-**o**nly **m**emory*) je uređaj koji može čitati bilo koju vrstu CD medija. CD-ROM se obično spaja na IDE sabirnicu na matičnoj ploči koja služi za protok podataka, dok se rijeđe koristi SCSI interfejs. Najčešće što zapažamo je brzina jednog uređaja, a koja se mjeri u kilobajtima u sekundi. Prvobitna brzina CD uređaja je bila 150 kilobjata po sekundi, odnosno 1x brzina. Tehnološkim napretkom današnja brzina (teoretska) čitanja CD medija je 52x odnosno 7.62 megabajta po sekundi. Pri ovakvim brzinama medij u CD uređaju se vrti na 10000 okretaja u minuti.

### CD/RW uređaj 
**CD/RW** (***C**ompact **D**isc **R**ead/**W**rite*") je uređaj koji može snimati podatke na CD medij. Upravo je to najbitnija razlika između CD/RW-a i običnog CD čitača. Brzina pisanja na medije je obično 48x ili 52x, no to nije uvijek ostvarivo. Mnogo ovisi i o kvaliteti medija, ali i u načinu rada zapisivanja podataka. Kada se zapisuju podaci, brzina na početku nije ista kao na kraju, obično zapisivanje krene sa neke manje brzine (npr. 16x) da bi završila imeđu 40x pa do teoretskih 52x.

Predstavljanjem većih brzina često se dešavalo da zapisivanje bude prekinuto zbog nemogućnosti blagovremenog protoka podataka (*buffer underrun*) prema CD/RW-u. Najčešće se radi o nekvalitetnom mediju ili sporijem računalu. Zbog toga su firme koje prave ove uređaje izumile tehniku "*buffer underrun protection*" koja može zaustaviti snimanje te ponovno nastaviti isto bez da CD medij bude uništen.

## Također pogledajte 
* Optički zapis
* Hardver
* DVD
* Optički uređaj

## Reference 
## Vanjski linkovi 
* *Kako CD radi?* HowStuffWorks.com 
* Kako razumjeti CD-R i CD-RW 
* Vodič za snimanje podataka na CD 
* Često postavljena pitanja vezana za CD snimanje 
* Portal koji objavljuje recenzije i novosti vezane za CD 
* CD-ROM uređaja* The PC Doctor  

Kategorija:Pohranjivanje podataka
Kategorija:Japanski izumi
Samuel Morse

**Samuel Finley Breese Morse** bio je američki slikar i izumitelj.

Konstruisao je praktično upotrebljiv električni telegrafski aparat 1835. Na njegov prijedlog izgrađena je i puštena u promet 24. maja 1844. prva telegrafska linija Washington – Baltimore. Morseov telegraf, prilagođen poljskim uvjetima, ubrzo je kao Morseov kod primijenjen u vojne svrhe, što je i uvjetovalo razvoj vojne telegrafije.

Kategorija:Rođeni 1791.
Kategorija:Umrli 1872.
Kategorija:Biografije, Charlestown (Massachusetts)
Kategorija:Američki slikari
Kategorija:Američki izumitelji
Hannes Alfvén

**Hannes Olof Gösta Alfvén** (Norrköping, 30. maj 1908 – Djursholm, 2. april 1995) bio je švedski fizičar, inžinjer elektrotehnike, fizičar plazme i dobitnik Nobelove nagrade za fiziku 1970. za svoj rad na magnetohidrodinamici (MHD). Opisao je klasu MHD talasa danas poznatih kao Alfvenovi talasi. Prvobitno je bio školovan za elektroenergetskog inžinjera, a kasnije je prešao na istraživanje i nastavu u oblasti fizike plazme i elektrotehnike. Alfven je mnogo doprinio fizici plazme, uključujući teorije koje opisuju ponašanje aurora, Van Allenove radijacijske pojaseve, uticaj magnetnih oluja na Zemljino magnetsko polje, zemaljsku magnetosferu i dinamiku plazme u galaksiji Mliječni put.

Dobitnik je Nobelove nagrade za fiziku 1970. za svoj rad na magnetohidrodinamici.

Alfven je igrao centralnu ulogu u razvoju:

* Fizike plazme
* Snopova nabijenih čestica
* Interplanetarnom mediju
* Magnetosferskoj fizici
* Magnetohidrodinamici
* Istraživanju solarnih fenomena (kao što je solarni vjetar)
* Polarne svjetlosti

Godine 1939. Alfven je predložio teoriju magnetskih oluja i aurora i teoriju dinamike plazme u Zemljinoj magnetosferi. Ovo je rad koji je američki časopis *Terrestrial Magnetism and Atmospheric Electricity* odbacio.

Primjene Alfvenovog istraživanja u svemirskoj nauci uključuju:

* Van Allenova teorija radijacijskog pojasa
* Smanjenje Zemljinog magnetnog polja tokom magnetnih oluja
* Magnetosfera (zaštitna plazma koja prekriva Zemlju)
* Formiranje repova kometa
* Formiranje Sunčevog sistema
* Dinamika plazme u galaksiji
* Fizička kosmologija

## Reference 
Kategorija:Rođeni 1908.
Kategorija:Umrli 1995.
Kategorija:Dobitnici Nobelove nagrade za fiziku
Kategorija:Švedski fizičari
Kategorija:Biografije, Norrköping
Nikša Bratoš

**Nikša Bratoš** jeste bosanskohercegovački i hrvatski multiinstrumentalist, producent, snimatelj i kompozitor rok i pop muzike, koji je ostvario uspjeh na prostorima bivše Jugoslavije. Kao muzički aranžer bio je autor velikog broja pjesama grupe "Crvena jabuka", Borisa Novkovića, Zdravka Čolića, a sarađivao je sa Fahretom Jahić (poznatijom kao Lepa Brena i drugim izvođačima. Od 1994. godine njegovi radovi na albumima iz oblasti muzičkog aranžmana, multikanalnog zvuka i produkcije donijeli su mu 36 muzičkih nagrada Porin.

## Biografija i karijera 
Rođen je 17.8.1959. godine u Travniku, gdje je završio osnovnu, gimnaziju i muzičku školu. U muzičkoj školi svira violinu i klarinet, a tokom školovanja aktivno svira u gradskom kamernom orkestru i gradskom puhačkom orkestru. Godine 1978. upisao je Elektrotehnički fakultet u Sarajevu gdje je i diplomirao 1983., a potom je kratko radio u Energoinvestu. Iako se muzičkom produkcijom bavi od 1980. tek se 1985. godine definitivno opredjeljuje za muziku i počinje raditi kao studijski muzičar, aranžer i muzički producent. Svirao je gitaru i pjevao prateće vokale u grupama Bonton Baja i Valentino prije nego što je prešao u Crvenu jabuku. U početku je radio sa Crvenom jabukom kao producent. Nakon što je producirao njihov album Sanjati iz 1988., bio je angažovan kao producent na narednim albumima i singl pločama. Bratoš je kasnije postao redovni član Crvene jabuke, gdje je svojim gitarskim umijećem kao i aranžmanima za trubu i gudačke instrumente (po kojima je bend postao poznat 1990-ih) unio novi kvalitet u muziciranju ovog sarajevskog pop rok sastava. Od 1989. živi u Zagrebu, gdje je nastavio baviti se muzikom kao gitarist, producent i klavijaturist. Godine 1994. postaje zvanični član Crvene jabuke i od tada nastupa na svim njihovim koncertima, a bio je odgovoran za produkciju i programiranje njihovih albuma. Oženjen je Sarajkom Sanjom i ima dva sina, Marka i Gorana.

## Reference 
Kategorija:Rođeni 1959.
Kategorija:Biografije, Travnik
Kategorija:Bosanskohercegovački gitaristi
Kategorija:Crvena jabuka
Kategorija:Živi ljudi